Jānis Valeiko
Jānis Valeiko (1948—2022) bija latviešu sportists, rokasbumbas (handbola) spēlētājs un treneris. Dzimis 1948. gada 7. oktobrī. Bija “Celtnieka” handbola meistarkomandas spēlētājs, pēc sportista karjeras beigām kļuva par “Celtnieka” junioru komandas treneri, izcīnot trešo vietu PSRS čempionātā un uzvarot Latvijas čempionātā. Pēc PSRS sabrukuma Jānis Valeiko pārņēma "Vārpas" handbola komandu, viņa vadībā Stopiņu sieviešu komanda kļuva par spēcīgāko Latvijā un vairākus gadus dominēja Latvijas čempionātos. Jānis Valeiko vadīja arī Latvijas rokasbumbas sieviešu izlasi, piedalījās Latvijas vīriešu izlases trenēšanā, bija treneris un 1995. gadā kļuva par Latvijas čempionu ar RVR/UV "Centrs" komandu, trenēja "Tukuma buļļi", Dobeles un Jūrmalas komandas. Jāņa Valeiko dēls ir basketbolists un basketbola treneris Edmunds Valeiko. Miris 2022. gadā naktī no 1. uz 2. oktobri.